सहपीडिया के सचिव वैभव चौहान ने कहा, ‘‘हम विरासत के क्षेत्र में काफी काम कर रहे हैं, लोगों को उनके शहर की मूर्त, सांस्कृतिक और निर्मित विरासत संपत्ति की समझ पैदा करने में मदद कर रहे हैं। आगामी विरासत सप्ताह में हमारे पास स्थलों से जुड़े इतिहास के बारे में कार्यक्रमों की एक श्रृंखला है।’’ कार्यक्रमों में पुरानी दिल्ली की संकरी गली से गुजरते हुये एक फूड वॉक भी शामिल है जिसे वकील तलीश राय आयोजित करा रहे हैं। इसमें पुरानी दिल्ली के स्मारकीय इतिहास के बारे में बताते हुये पारंपरिक स्वादिष्ट व्यंजनों का स्वाद चखा जाएगा।